Art+Feminism
<s>Umjetnost i Feminizam (stilizirano kao Art + Feminism) je godišnja globalna kampanja za dodavanje sadržaja na Wikipediji o umjetnicama.</s><s>Projekt su osnovali Siân Evans, Jacqueline Mabey, Michael Mandiberg i Laurel Ptak, a opisan je kao "masovni multinacionalni napor da se ispravi opetovana pristranost u Wikipediji, koju nesrazmjerno pišu muškarci i o njima".</s>

<s>Inauguracijska kampanja Art + Feminism 2014. privukla je 600 volontera na 30 odvojenih događaja.</s><s>Sljedeće je godine 1.300 volontera prisustvovalo na 70 događaja u 17 zemalja na četiri kontinenta.</s><s>Više od 18.000 ljudi stvorilo je ili poboljšalo približno 84.000 članaka na Wikipediji na 1.260 događaja globalno (podaci iz 2020.).</s>

<s>Osnivanje</s>

<s>Art + Feminism započeo je kada je knjižničarka Artstora, Siân Evans dizajnirala projekt za žene i umjetnost za Društvo umjetničkih knjižnica Sjeverne Amerike.</s><s>Evans je razgovarala s kolegicom kustosicom Jacqueline Mabey, koja je bila impresionirana organizacijom suradnika Wikipedije za uređivanje događaja u znak sjećanja na Adu Lovelace.</s><s>Mabey je razgovarala s Michaelom Mandibergom, profesorom na gradskom sveučilištu u New Yorku koji je Wikipediju uključivao u nastavi.</s><s>Mandiberg je zauzvrat razgovarao s Laurel Ptak, suradnicom iz neprofitne umjetnosti Eyebeam, koja je pristala pomoći u planiranju događaja.</s><s>Tada je tim unovačio lokalne Wikipediste Dorothy Howard, Wikipedijanku u rezidenciji Vijeća knjižnice oblasti New York, i Richarda Knipel, koji je tada zastupao lokalno grupu suradnika Wikipedije putem New York City Wikimedije.</s>

<s>Jedan od razloga za uspostavljanje projekta Art + Feminism bio je odgovor na negativnu medijsku pokrivenost Wikipedia-inim kataloškim sustavom.</s><s>Projekt nastavlja popunjavati praznine u sadržaju na Wikipediji i povećavati broj suradnica/ka.</s><s>Samo oko 17 posto biografija na Wikipediji odnosi se na žene, a samo oko 15 posto urednika Wikipedije su žene.</s><s>Kira Wisniewski imenovana je izvršnom direktoricom Art + Feminism 2020. godine.</s>

<s>Događanja</s>

<s>Izvan Sjedinjenih Američkih Država, događaj iz 2015. medijski je bio pokriven i drugdje, uključujući Australiju, Kanadu, Kambodžu, Indiju, Novi Zeland i Škotsku.</s><s>Unutar Sjedinjenih Država događaj je medijski propraćen najviše u New Yorku pa u Kaliforniji Kansasu, Pennsylvaniji, Texasu, i West Virginiji.</s>

<s>2020. godine, zbog zabrinutosti od pandemije COVID-19, događaj je održan virtualno, putem aplikacije za video konferencije Zoom.</s>

<s>Recepcija 
Sadržaj koji su pridonijeli sudionici u uređivanju događaja prati se na koordinacijskom forumu na Wikipediji.</s>

<s>U studenom 2014. časopis Foreign Policy imenovao je Evans, Mabey, Mandiberga, Richarda Knipela, Dorothy Howard i Ptak kao „globalne mislioce“ za rješavanje rodnih pristranosti na Wikipediji.</s>

<s>Recepcija u Hrvatskoj i regiji 
Art i Feminizam je inspirirao HrW inicijativu i o njemu su pisali na portalu Vox Feminae.</s>

<s>Vidi još</s>

<s>Lokalni WikiProjekt Žene u crvenom
 Organizacija Les_sans_pagEs za frakofone i višejezične WikiProjekte</s>

<s>Izvori</s>

<s>Vanjske poveznice</s>

<s>[Meetup] na EN Wikipediji 
 
 
 Artstor
Wikipedia kampanje
Feminizam
Umjetnost
Aktivizam</s>

